User:MacTire02



Ta mee my Vaarleyr dooghyssagh. Tra va mee er troggal va mee cruinnit liorish ram Yernisheyryn trooid deiney mooinjerey ta cummal ayns Ráth Cairn. Agh, er oyr y vee-ymmyd j'ee, huitt tushtey yn Yernish aym. Agh ta maynrys aym dy ghra dy vel y çhengey aalin shen er ymmyd aym reesht lesh bree aanoaghit. Ren mee studeyrys er y Rangish 'sy scoill er feie queig bleeaney, agh reesht, er oyr y vee-ymmyd j'ee, ta my Rangish er ny tuittym dys drogh-cheim as nish ta mee jargal toiggal y Rangish screeuit as cooid vooar jeh'n Rangish loayrit, agh cha nel mee jargal ee dy loayrt (harrish abbyrtyn ennagh) ny dy screeu. Ren mee studeyrys er y Rooshish 'syn ollooscoil as cheau mee blein 'sy Roosh, as ta mee moyrnagh dy ghra dy vel keim ard j'ee aym. 'Son y traa t'ayn, ta mee er n'ynsaghey cooid jeh'n Finnlynnish, jeh'n Ghaelg Albinagh, jeh'n Chornish, as jeh çhengaghyn Celtiagh ennagh elley, as speeideilys anchasley aym orroo. Daa vlein dy lieh er-dy-henney, hoshee my gynsaghey'n Ghaelg, as nish ta graih as finnue aym urree. Ta mee cur fys er Brian Stowell dy mennick as ta mee er chur fys er Adrian Cain (Yn Greinneyder) keayrtyn. Hoshee mee goaill paart 'sy Chohaglym Cheltiagh veih'n vlein 2009. Myrane lesh shen, ta mee my reagheyder as my screeuder da Wikipedia ny Gaelgey raad ta mee my reireyder chammah.

Ennym Yernish da'n voddey oaldey eh Mac Tíre ("Mac Çheerey"), agh cha nel eh cur sheese er tro ennagh orrym, cha nee er tro fishigagh ny er tro erbee elley. Dy bunneydagh, ta mee coontey yn moddey oaldey myr fer jeh cretooryn y theihll smoo foayrit aym agh s'arryssagh nagh vel eh foast ry-akin ayns Nerin. Ta Mac Tíre shassoo son "mac yn thallooin" ny "mac ny çheerey" - cowrey er yn ghraih t'aym bentyn rish y Yernish, as shennaghys as cultoor Nerin, a.r.e. Ta'n daah geayney shassoo da'n ghraih shen, myrane lesh my cohassoo politickagh - Geayney er son politig ny Glassey. Ta'n fockle "cowag" ny fockle Gaelgagh ta shassoo da "coloayrtys ny taggloo neuformoil" as ta mee jannoo ymmyd jeh dy haishbyney yn ghraih aym da'n Ghaelg. Ta'n daah jiarg shassoo son Mannin, ellan beg ayns Mooir Vannin as graih vooar aym urree.

MacTire ec y Wikipedia Ghailckagh

ga:Úsáideoir:MacTire02 gv:Ymmydeyr:MacTire02 ru:Участник:MacTire02